b"\n_START_ARTICLE_\nLynkevs\n_START_SECTION_\nStriden med dioskurene\n_START_PARAGRAPH_\nBr\xc3\xb8drene Lynkevs og Idas havnet i strid med dioskurene, br\xc3\xb8dreparet Kastor og Polydevkes, som var deres slektninger og som de hadde vokst opp med. Dioskurene var s\xc3\xb8nner av Leda og Zevs og br\xc3\xb8dre av Helena som utl\xc3\xb8ste Trojakrigen. Lynkevs og Idas var lovet d\xc3\xb8trene til deres onkel Leukippos, Hilaeira og Foibe. Under utf\xc3\xb8relsen av dobbeltbryllup ble de to bryllupsgjestene Kastor og Polydevkes forelsket i hver sin brud, og de r\xc3\xb8vet dem begge. De fikk deretter hver sin s\xc3\xb8nn med kvinnene. Det var begynnelsen p\xc3\xa5 feiden mellom de fire br\xc3\xb8drene._NEWLINE_En stund senere gikk de fire br\xc3\xb8drene sammen om \xc3\xa5 stjele kr\xc3\xb8tter i Arkadia. Da de skulle fordele kyrne, tok den store Idas en kalv, stekte den og delte den i to framfor fire deler. Han foreslo at den stj\xc3\xa5lne flokken skulle bli fordelte i to framfor fire deler basert p\xc3\xa5 hvem som fullf\xc3\xb8rte sitt m\xc3\xa5ltid f\xc3\xb8rst. Den som slukte den f\xc3\xb8rste halvparten f\xc3\xb8rst skulle ha den ene halvparten av fangsten og den som slukte den neste skulle ha den andre halvparten av kyrne. Dioskurene gikk med p\xc3\xa5 det, men den store Idas slukte raskt b\xc3\xa5de sin del og Lynkevs del, og krevde deretter hele flokken med kr\xc3\xb8tter. Dioskurene var blitt lurt, men sverget hevn._NEWLINE_Senere la dioskurene seg i bakhold inne i et hult et tre, men Lynkevs' skarpe blikk avsl\xc3\xb8rte dem. Idas stakk ned Kastor, mens Polydevkes drepte Lynkevs. Da Zevs oppdaget hva som hadde skjedd, drepte han Idas med et lynnedslag.\n_START_SECTION_\nF\xc3\xb8lger\n_START_PARAGRAPH_\nMens Kastor og Polydevkes la seg i bakhold, hadde de etterlatt seg s\xc3\xb8steren Helena uvoktet og hun ble da bortf\xc3\xb8rt av Paris fra Troja. Striden mellom de fire br\xc3\xb8drene bidro s\xc3\xa5ledes p\xc3\xa5 \xc3\xa5 sette i gang Trojakrigen._NEWLINE_Den greske dramatikeren Theodektes skrev et stykke med tittelen Lynkevs, men kun tittelen er bevart."